
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 5
                                                            din 27 ianuarie 2022
privind validarea ca membru în Consiliul de Administrație al

S.C. Ecoserv Sig S.R.L., a domnului Iacob Mircea - Lucian 

Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 1.734/19.01.2022 şi la Consiliul Local Sighișoara cu nr. 2.166/21.01.2022, de referatul de aprobare, înregistrat cu nr. 1.733/19.01.2022, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere Hotărârea Consiliului Local Sighișoara nr. 49 din 31.03.2011, modificată și completată prin Hotărârea Consiliului Local Sighișoara nr. 105/08.06.2011, prin care s-a aprobat înfiinţarea S.C. Ecoserv Sig S.R.L. prin reorganizarea Serviciului Public de Gospodărie;

Văzând şi Hotărârea Consiliului Local Sighișoara nr. 76/25.04.2012 privind aprobarea delegării gestiunii directe pentru unele servicii de utilităţi publice către S.C. Ecoserv Sig S.R.L., completată prin Hotărârea Consiliului Local Sighișoara nr. 93/31.05.2012 şi modificată prin Hotărârea Consiliului Local Sighișoara nr. 54/28.03.2013;

Ţinând cont de faptul că S.C. Ecoserv Sig S.R.L, ca prestator ce acționează sub conducerea, coordonarea și controlul Consiliului Local al Municipiului Sighișoara, are delegate activități specifice serviciilor publice, potrivit contractului de delegare a gestiunii prin atribuire directă a unor activități și servicii comunitare de utilități publice ale Municipiului Sighișoara către S.C. Ecoserv Sig S.R.L., înregistrat cu nr. 16.200/02.08.2012, aprobat prin Hotărârea Consiliului Local Sighișoara nr. 11/12.07.2012, așa cum a fost modificat și completat prin actul adițional nr. 1, aprobat prin Hotărârea Consiliului Local Sighișoara nr. 67/27.09.2012, actul adițional nr. 2, aprobat prin Hotărârea Consiliului Local Sighișoara nr. 55/28.03.2013, actul adițional nr. 3, aprobat prin Hotărârea Consiliului Local Sighișoara nr. 32/26.02.2015 și actul adițional nr. 4, aprobat prin Hotărârea Consiliului Local Sighișoara nr. 33/27.02.2017;

Luând în considerare prevederile O.U.G. nr. 109/2011 privind guvernanța corporativă a întreprinderilor publice, cu modificările și completările ulterioare; 

Văzând Hotărârea Guvernului nr. 722/2016 pentru aprobarea Normelor metodologice de aplicare a unor prevederi din O.U.G. 109/2011 privind guvernanța corporativă a întreprinderilor publice; 

Având în vedere prevederile Legii nr. 31/1990 privind societățile, republicată, cu modificările și completările ulterioare;

Ținând cont de prevederile art. 58 și art. 59 din Actul Constitutiv al S.C. Ecoserv Sig S.R.L.;

Având în vedere Hotărârea Consiliului Local Sighișoara nr. 188/29.09.2021 privind încetarea mandatului de administrator al S.C. Ecoserv Sig S.R.L., a domnului Diaconiță Viorel Claudiu, ca urmare a demisiei și aprobarea declanșării procedurii de selecție a candidaților pentru un post vacant în cadrul Consiliului de Administrație al S.C. Ecoserv Sig S.R.L.;

Luând în considerare Hotărârea Consiliului de Administrație al S.C. Ecoserv Sig S.R.L. cu nr. 35/29.06.2018, prin care s-a aprobat constituirea și componența Comitetului de nominalizare și remunerare la nivelul Consiliului de Administrație al S.C. Ecoserv Sig S.R.L., în conformitate cu prevederile O.U.G. 109/2011 privind guvernanța corporativă a întreprinderilor publice, cu modificările și completările ulterioare;

Văzând Raportul Comitetului de nominalizare și remunerare cu nr. 27/05.01.2022, cu privire la desfășurarea procedurii privind evaluarea și selecția prealabilă a candidaților pentru ocuparea unui post vacant în Consiliul de Administrație al S.C. Ecoserv Sig S.R.L. și Lista de propuneri, întocmită în conformitate cu art. 2, punctul 10 din O.U.G. nr. 109/2011 privind guvernanța corporativă a întreprinderilor publice, cu modificările și completările ulterioare;

Având în vedere Hotărârea Consiliului de Administrație al S.C. Ecoserv Sig S.R.L. cu nr. 2/06.01.2022 privind aprobarea Listei de propuneri cu nr. 26/05.01.2022; 

Văzând Hotărârea Adunării Generale a Asociaților nr. 2/17.01.2022 privind validarea ca membru în Consiliul de Administrație al S.C. Ecoserv Sig S.R.L., a domnului Iacob Mircea - Lucian;
 Văzând și Raportul de specialitate al S.C. Ecoserv Sig S.R.L., înregistrat cu nr. 117/18.01.2022 și  la Municipiul Sighişoara cu nr. 1.731/19.01.2022, prin care se propune să se ia act de desemnarea, respectiv validarea ca membru în Consiliul de Administrație al S.C. Ecoserv Sig S.R.L., a domnului Iacob Mircea - Lucian;
    Având în vedere avizele favorabile ale tuturor comisiilor pe domenii de specialitate;
 În temeiul prevederilor art. 129 alin. (2) lit. ”a” şi ”d”, alin. (3) lit. ”c” și ”d”, alin. (7) lit. ”n” și ”s”,  alin. (14), art. 139 alin. (1) și a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
                                                         H O T Ă R Ă Ş T E:
Art. 1. Se ia act de desemnarea, respectiv validarea domnului Iacob Mircea - Lucian, în calitate de membru al Consiliului de administrație al S.C. Ecoserv Sig S.R.L., pentru perioada 17.01.2022 – 25.05.2022.

Art. 2. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Serviciul Monitorizare Servicii de Utilități Publice, Guvernanță Corporativă și Transport Public Local, Consiliul de administrație al S.C. Ecoserv Sig S.R.L. și S.C. Ecoserv Sig S.R.L. 

Art. 3. Prin grija Secretarului General al Municipiului Sighișoara - Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicare pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

       Stanciu Mihai Ioan                    
                                              Contrasemnează pentru legalitate
                                      SECRETARUL GENERAL al municipiului,

                                                   Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Serviciul Monitorizare Servicii de Utilități Publice, Guvernanță Corporativă și Transport Public Local;
  1 ex. Biroul Buget, Contabilitate, Salarizare – Direcţia Economică;
  5 ex. membrii Consiliului de Administrație al S.C. S.C. Ecoserv Sig S.R.L;

  2 ex. S.C. Ecoserv Sig S.R.L.;

  1 ex. domnul Iacob Mircea - Lucian.
16 ex.  

B.A. 
